הגנת בית המגורים – נוסח מעודכן אחרי דיון 03032008 
38. (א)
היו המקרקעין שעוקלו משמשים, כולם או מקצתם, דירת מגורים לחייב, לא יהיה רשם ההוצאה לפועל רשאי להורות על מכירת המקרקעין ועל פינוי החייב ובני משפחתו הגרים עמו מהמקרקעין, אלא אם כן הוכח תחילה, להנחת דעתו,שיהיה לחייב ולבני משפחתו הגרים עמו מקום מגורים סביר,  או שיש לו או לבני המשפחה הגרים עמו יכולת כלכלית להשיג מקום מגורים סביר, או שהועמד לרשותם סידור חלוף,.הכל בכפוף להוראות סעיף 8(ב).
   (ב)
רשם ההוצאה לפועל רשאי להורות לזוכה להעמיד לרשות החייב סידור חלוף ובלבד ששווי הסידור החלוף לא יפחת מסך השווה ל-12 תשלומים ולא יעלה על סך השווה ל-36 תשלומים /[גרסה ב' - 18 תשלומים], שסכום כל אחד מהם מייצג שכר דירה חודשי שיכול לאפשר לחייב לשכור דירת מגורים התואמת את דירת מגוריו ואת אזור מגוריו, ובלבד שהסכום לא יעלה על סכום מירבי המייצג שכר דירה חודשי עבור דירת מגורים ממוצעת באזור מגוריו של החייב המתאימה לצרכי החייב ובני משפחתו הגרים עמו; ההוצאות על הסידור החלוף יהיו חלק מן ההוצאות האמורות בסעיף 9. 
 (ג) שר המשפטים רשאי לקבוע, באישור ועדת החוקה חוק ומשפט של הכנסת, תקנות לביצוע סעיף זה, ובין היתר, סכומים לענין סעיף קטן (ב) ואת דרך עדכונם, והוראות בדבר הדרך והמועד לביצוע התשלום עבור הסידור החלוף. 
 (ג1) על אף האמור בסעיפים קטנים (א) ו-(ב) רשאי רשם ההוצאה לפועל - 

(1) להעמיד לרשות החייב ובני משפחתו סידור חלוף רחב מהאמור באותו סעיף קטן אם סבר שקיימות נסיבות חריגות במיוחד המצדיקות זאת;

(2) להעמיד לרשות החייב ובני משפחתו סידור חלוף מצומצם מהאמור באותו סעיף קטן, או לקבוע בנסיבות חריגות במיוחד כי לא יועמד לרשותם סידור חלוף כלל, אם שוכנע על יסוד ראיות שהובאו לפניו כי מתקיים אחד או יותר מאלה ובהתחשב במכלול נסיבות העניין: 


   
(א)  החייב הונה את נושיו או שבכוונתו להונות אותם; 

      (ב) סכום התשלומים שנפרעו אינו עולה על 5% מיתרת מלוא חוב ההלוואה; 

    
(ג) הועמד לרשות החייב סידור חלוף למשך תקופה של 6 חודשים לפחות במהלך שלוש השנים האחרונות;    

  
(ד) קיימות נסיבות אחרות חריגות במיוחד המצדיקות זאת.

רשם ההוצאה לפועל לא יורה כי לא יועמד לרשות החייב ובני משפחתו סידור חלוף כלל, אם החייב אינו מיוצג על ידי עורך-דין, והוא רשאי למנות לו לדיון בעניין זה עורך-דין שנתמנה לתת שירות משפטי לפי הוראות חוק הסיוע המשפטי, התשל"ב-1972. 
.

(ג2) הוראות סעיף זה יחולו גם על ביצועה של משכנתא או על מימוש של משכון. 
(ד)
הוראות סעיף זה אינן חלות על מקרקעין שדיני הגנת הדייר חלים עליהם, ואין בהם כדי לפגוע בדינים אלה.
(ה)
הוראות סעיף זה יחולו גם אם החייב הינו קיבוץ לענין המקרקעין של הקיבוץ המשמשים, כולם או מקצתם, בית מגורים לחבר הקיבוץ או לבני משפחתו; לענין זה, "בן משפחה" – אב, אם, בן או בת של חבר הקיבוץ, המתגוררים בקיבוץ.

סוגיות נוספות לדיון: 
· זכות ערעור על החלטת רשם ההוצאה לפועל 

· תחולה (האם גם על הסכמי משכנתא ומשכון שנחתמו לפני תחילת התיקון)
 





 








 











